Source: http://docplayer.hu/88016-A-fogyasztoi-kolcsonszerz-desben-penzugyi-intezmeny-altal-alkalmazott-altalanos-szerz-desi-feltetelekben-szerepl-egyoldalu-szerz.html
Timestamp: 2018-05-21 05:37:05
Document Index: 18135070

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A fogyasztói kölcsönszerz désben pénzügyi intézmény által alkalmazott általános szerz dési feltételekben szerepl egyoldalú szerz - PDF
Download "A fogyasztói kölcsönszerz désben pénzügyi intézmény által alkalmazott általános szerz dési feltételekben szerepl egyoldalú szerz"
1 1 A fogyasztói kölcsönszerződésben pénzügyi intézmény által alkalmazott általános szerződési feltételekben szereplő egyoldalú szerződésmódosítás tisztességtelensége megítélése tárgykörben felállított joggyakorlat-elemző csoport összefoglaló véleménye I. Előzmények II. A joggyakorlat-elemző csoport vizsgálati tárgykörének meghatározása, a csoport felállítása, a vizsgálat menete III. A vizsgálat tárgyát képező jogesetek, az általuk felvetett általánosítható jogértelmezési kérdések IV. Megállapítások V. Javaslatok Mellékletek: 1.sz. melléklet: A vonatkozó magyar és uniós szabályozást bemutató tanulmány 2.sz. melléklet: A német és osztrák vonatkozó joggyakorlatról készült tanulmány I. Előzmények A Kúria Polgári Kollégiuma 2011-ben vizsgálta a fogyasztói szerződésekkel kapcsolatban a bírói gyakorlatban felmerült egyes kérdéseket, mely vizsgálatot több körülmény is indokolt. Így többek között a fogyasztói szerződések speciális jellemzői, a fogyasztók fokozott jogi védelmének szükségessége, a magyar illetve uniós szabályok együttes alkalmazásának problémái, az Európai Unió Bíróságának ezzel a területtel kapcsolatos egyre növekvő számú döntése és nem utolsó sorban az ezen a területen tapasztalható jogértelmezési bizonytalanságok. A fogyasztói szerződések témakörében a Kúria decemberében két kollégiumi véleményt is elfogadott a 2/2011. (XII.12.) PK véleményt a fogyasztói szerződések érvényességével kapcsolatos egyes kérdésekről, valamint a 3/2011. (XII.12.) PK véleményt a fogyasztói szerződéssel kapcsolatos közérdekű kereset elbírálásának egyes kérdéseiről. Már ekkor felmerült annak szükségessége, hogy a vizsgálatot ki kellene terjeszteni a fogyasztói kölcsönszerződésekkel összefüggő egyes kérdésekre is. A fogyasztó által pénzügyi intézménnyel kötött kölcsönszerződésekre jellemző többek között az, hogy ezek a szerződések tipikusan:
2 2 - nem egyedileg megtárgyalt, nem egyedileg kidolgozott szerződések, olyan tartalmú szerződések, melyek rendkívül bonyolult tartalmúak és többszintűek, a kölcsönszerződések részét az általános szerződési feltételekben (Üzletszabályzatban) foglaltak egészítik ki, - eltér a kölcsönt nyújtó és a kölcsönt felvevő piaci pozíciója, - a kölcsönt nyújtók intellektuális, szakmai és kommunikációs erőfölénye egyértelmű, és - információs asszimetria is érvényesül a fogyasztók hátrányára. A fogyasztói érdekek védelme azonban csak a törvényes keretek között valósulhat meg, nem ösztönözető és nem igazolható a felelőtlen fogyasztói magatartás. Figyelembe kell venni azt is, hogy a kölcsönt nyújtó pénzügyi intézmények olyan gazdasági vállalkozások, melyek elsődlegesen nem saját tőkéjükből, hanem a betétesek náluk elhelyezett pénzéből nyújtják a kölcsönt, a fogyasztói kölcsönszerződések előre nehezen kiszámítható gazdasági környezetben mennek teljesedésbe. II. A joggyakorlat-elemző csoport vizsgálati tárgykörének meghatározása, a joggyakorlatelemző csoport felállítása, tagjai, működése a) A vizsgálati tárgykör meghatározása A január 1-jével hatályba lépett, a bíróságok szervezetéről és igazgatásáról szóló évi CLXI. tv. (a továbbiakban: Bszi.) a Kúria egyik új nevesített feladataként fogalmazza meg, hogy a Kúria joggyakorlat-elemzést folytat a jogerősen befejezett ügyekben, ennek keretében feltárja és vizsgálja a bíróságok ítélkezési gyakorlatát (Bszi. 24. (1) bekezdés d) pont). A bírósági joggyakorlat-elemző csoport (a továbbiakban elemző csoport) felállításával, működésével kapcsolatban a Bszi ai tartalmaznak rendelkezéseket. A Kúria Polgári Kollégiuma az I. pontban részletezett okok figyelembe vétele mellett azt javasolta a Kúria elnökének, hogy a fogyasztói kölcsönszerződések kapcsán az általános szerződési feltételeknek az egyoldalú szerződésmódosítást lehetővé tevő rendelkezései tisztességtelenségének megállapítására állítson fel elemző csoportot. A Kúria elnöke március 5-én - a Polgári Kollégium javaslatának ismeretében - a vizsgálati tárgykört az alábbiak szerint határozta meg: A fogyasztói kölcsönszerződésben pénzügyi intézmény által alkalmazott általános szerződési feltételekben szereplő egyoldalú szerződésmódosítás tisztességtelensége megítélése.
3 3 b) Az elemző csoport tagjai Az elemző csoport tagjait a Kúria elnöke jelölte ki a vizsgálati tárgykör meghatározásával egyidejűleg. Az elemző csoport tagjai voltak: dr. Bodzási Balázs az MTA Jogtudományi Intézetének munkatársa dr. Kemenes István a Szegedi Ítélőtábla kollégiumvezetője Mérő Katalin docens, IBS Nemzetközi Üzleti Főiskola Pénzügyi és Számviteli tanszék dr. Osztovits András kúriai bíró dr. Pomeisl András bírósági titkár a Kúrián dr. Tóth Beatrix a Gyulai törvényszék tanácselnöke dr. Török Judit a Kúria Polgári Kollégiumának kollégiumvezető-helyettese dr. Vezekényi Ursula kúriai tanácselnök, az elemző csoport vezetője dr. Virág Csaba a Budapestkörnyéki törvényszék bírája. Az elemző csoportban a fent írtaknak megfelelően túlnyomó többségben voltak a bírák három bírósági szintet, valamint a fővárost és a vidéket is képviselve, de a csoport munkájában két tudományos kutató is részt vett, akik közül az egyik közgazdászként került bevonásra. c) A vizsgálat menete 1.) Az elemző csoport vezetője beszerezte a törvényszékek illetékes kollégiumvezetőinek közreműködésével a tárgyban született jogerős első és másodfokú ítéleteket. 2.) április 26-án az elemző csoport alakuló ülését megtartotta, melyen az elvégzendő munkát a tagok között felosztotta, az időközben beszerzett ítéleteket az erre kijelölt tagok között szétosztotta, akik az ítéletekben megjelenő jogi problémákat feltérképezték. 3.) A feldolgozott ítéletek alapján munkaanyag készült, melyet az elemző csoport június 27-én tárgyalt meg. 4.) Elkészült ezt követően a magyar és uniós vonatkozó jogi szabályozást változásaiban bemutató részletes tanulmány (1. sz. mellélet) valamint a német és osztrák vonatkozó joggyakorlatot bemutató tanulmány (2. sz. melléklet). Az elemző csoport közgazdász tagja a tagokban felmerült közgazdasági ismeretet igénylő kérdésekben adott tájékoztatást részben írásban, részben szóban. 5.) Újabb munkaanyag készült, melyet a szeptember 11-én megtartott ülésén az elemző csoport megtárgyalt és azt a jelenlevők kisebb módosításokkal egyhangúan elfogadták. 6.) A vizsgált tárgykör jellegére tekintettel az elemző csoport a Kúria elnökének egyetértésével szükségesnek találta az így elkészült munkaanyag megküldését különböző hatóságoknak, szervezeteknek, hogy azok észrevételt tehessenek. Az elemző csoport vezetője a munkaanyagot
4 4 megküldte a Legfőbb Ügyészségnek, a Pénzügyi Szervezetek Állami Felügyeletének, a Magyar Bankszövetségnek, a Gazdasági és Versenyhivatalnak, a Nemzeti Fogyasztóvédelmi Hatóságnak, a Magyar Ügyvédi Kamrának, a Magyar Országos Közjegyzői Kamarának, 8 egyetem Polgári jogi tanszékének, a Banki és Végrehajtási Károsultak Fogyasztóvédelmi Egyesületének, az Országos Fogyasztóvédelmi Egyesültnek. A fent megjelölteken túlmenően az anyagot mindenki megkapta, aki azt kérte. A Civilisztikai Kollégiumvezetői Értekezlet résztvevői is megkapták a munkaanyagot és azt október 18-án megtárgyalták. Ugyancsak megtárgyalta a munkaanyagot a Polgári Kollégium Tanácselnöki Értekezlete november 14-én. 7) Az elemző csoport feldolgozta az észrevételeket és elkészítette az átdolgozott munkaanyagot. 8) november 26-án konferencia megtartására került sor, melyre mindazok meghívásra kerültek, akik a munkaanyagra észrevételt tettek. A konferencián 20 észrevételt tevő szervezet, személy képviseletében jelentek meg és mindannyiuknak lehetősége volt az átdolgozott, továbbfejlesztett munkaanyagra észrevételt tenni. 9.) Az észrevételek, a konferencián elhangzottak alapján az elemző csoport elkészítette jelen összefoglaló véleményét, melyet november 28-án megtartott ülésén véglegesített. 10.) december 3-án a csoport vezetője a Kúria Polgári Kollégiuma vezetőjének átadta az összefoglaló véleményt azzal, hogy azt a Kúria Polgári Kollégiuma tárgyalja meg. Javasolta többek között az összefoglaló véleményben foglaltak alapulvételével PK vélemény megalkotását. Az elemző csoport több tagja illetve a vezetője a sajtóban, rádióban, televízióban többször nyilatkozott az elemző csoport elvégzett munkájáról, a csoport által tett megállapításokról. III. A vizsgálat tárgyát képező jogesetek, az általuk felvetett általánosítható jogértelmezési kérdések A. A törvényszékektől bekért határozatok Az elemző csoport vezetőjének felhívására 12 törvényszék (a Balassagyarmati Törvényszék, a Debreceni Törvényszék, a Fővárosi Törvényszék, a Győri Törvényszék, a Gyulai Törvényszék, a Kaposvári Törvényszék, a Kecskeméti Törvényszék, a Nyíregyházi Törvényszék, a Pécsi Törvényszék, a Szegedi Törvényszék, a Szolnoki Törvényszék és a Szombathelyi Törvényszék) küldött olyan határozatot, amely megítélésük szerint a elemző csoport által vizsgált jogkérdésekben foglalt állást. További 8 törvényszék (a Budapest-környéki Törvényszék, az Egri Törvényszék, a Miskolci Törvényszék, a Székesfehérvári Törvényszék, a Szekszárdi Törvényszék, a Tatabányai Törvényszék,
5 5 a Veszprémi Törvényszék és a Zalaegerszegi Törvényszék) úgy nyilatkozott, hogy illetékességi területükön nem született a elemző csoport tárgykörébe tartozó, jogerős ítélet. A törvényszékek által megküldött 53 határozat a törvényszékek között az alábbiak szerint oszlott meg: Balassagyarmati Törvényszék 1 Debreceni Törvényszék 2 Fővárosi Törvényszék 18 Győri Törvényszék 2 Gyulai Törvényszék 2 Kaposvári Törvényszék 2 Kecskeméti Törvényszék 4 Nyíregyházi Törvényszék 1 Pécsi Törvényszék 4 Szegedi Törvényszék 12 Szolnoki Törvényszék 1 Szombathelyi Törvényszék 4 Összesen 53 B. Az érdemben vizsgálható ügyek kiválasztása A megküldött ítéletek közül 5 esetében a jogerőre emelkedés az elemző csoport által ismert adatok szerint nem volt megállapítható (egy esetben a másodokú bíróság hatályon kívül helyező végzést hozott), míg 22 ítélet tartalmilag nem esett a elemző csoport vizsgálati tárgykörébe, 19 esetben azért, mert más szerződési feltétel tisztességtelenségét vizsgálták, illetve a szerződés nem minősült kölcsönszerződésnek. Az elemző csoport vizsgálati tárgykörén kívül eső ítéletek körében 19 ügyben a pénzügyi intézményekkel kötött fogyasztói szerződésekben alkalmazott általános szerződési feltételek egyes kikötéseinek érvényességét vitatták. Így vitatták különösen: 1.) a bankkártya-szerződésben az alaplimitnél magasabb limit beállítása esetén a kár fogyasztóra való áthárítását; 2.) a kölcsönszerződésben - annak kikötését, hogy az adós kötelezettségszegése esetén a garanciavállaló fizet helyette; - a teljesítések elszámolásának szabályozását; - a hitelező felmondási jogának szabályozását;
6 6 - annak kikötését, hogy a tartozás az adós halálával egy összegben esedékessé válik; - annak lehetővé tételét, hogy a hitelező a járulékokat tőkésítse; - egyéb, tételesen meg nem határozott költségek áthárítását a fogyasztóra; - deviza-alapú elszámolás kikötését, illetve az elszámolás szabályozását; - kizárólagos illetékességi kikötés alkalmazását; - a fogyasztó személyi számának és adóazonosítójának rögzítését, azzal együtt, hogy a szerződést a hitelező a biztosítónak megküldheti; - a vételi jog maximális időtartamának lejárta előtt újabb opciós szerződés kötelező megkötésének kikötését; - a biztosítékok kiegészítésére való felszólítás lehetőségének kikötését; - a hitelező felhatalmazását arra, hogy az adós köztartozásairól külön hozzájárulás nélkül adatokat szerezzen be az illetékes hatóságoktól; - az adós tájékoztatási kötelezettségének súlyos szerződésszegéssé minősítését; 3.) lízingszerződésben - az azonnali hatályú felmondás szabályozását; - lezárási díj, átírási költség, jutalék, tárolási díj kikötését; - a lízingtárgy visszavételével kapcsolatos költségek felszámítását és a fogyasztóra hárítását; - a fogyasztó személyi számának és adóazonosítójának rögzítését, azzal együtt, hogy a szerződést a hitelező a biztosítónak megküldheti; - a vételi jog maximális időtartamának lejárta előtt újabb opciós szerződés kötelező megkötésének kikötését; - a biztosítékok kiegészítésére való felszólítás lehetőségének kikötését; - a hitelező felhatalmazását arra, hogy az adós köztartozásairól külön hozzájárulás nélkül adatokat szerezzen be az illetékes hatóságoktól; - az adós tájékoztatási kötelezettségének súlyos szerződésszegéssé minősítését; 4.) vételi jogot alapító szerződésben kizárólagos illetékességi kikötés alkalmazását. További 2 esetben a fogyasztó arra hivatkozott, hogy az általános szerződés feltételeket nem ismerhette meg. A elemző csoport vizsgálati tárgykörében tehát 26 ítélet esett, az alábbi, törvényszékek szerinti megoszlásban: Törvényszék nem tárgykörön érdemben összesen jogerős kívüli vizsgált Balassagyarmati Törvényszék
7 7 Debreceni Törvényszék Fővárosi Törvényszék Győri Törvényszék Gyulai Törvényszék Kaposvári Törvényszék Kecskeméti Törvényszék Nyíregyházi Törvényszék Pécsi Törvényszék Szegedi Törvényszék Szolnoki Törvényszék Szombathelyi Törvényszék Összesen C. Az érdemben vizsgált perek általános adatai 1. Az elemző csoport vizsgálati tárgykörébe eső, jogerősen lezárt perek a per tárgya szerint az alábbiak szerint oszlottak meg: - 1 kölcsön megfizetése iránti per, - 1 szerződés érvénytelenségének megállapítása iránti per, és - 24 általános szerződési feltétel érvénytelenségének megállapítása iránti per. 2. A elemző csoport vizsgálati tárgykörébe eső, jogerősen lezárt perekben a bíróság 1 esetben hivatalból, 25 esetben a kereseti kérelem körében vizsgálta a szerződési feltétel tisztességtelenségét. 3. A elemző csoport vizsgálati tárgykörébe eső, jogerősen lezárt perek közül 19 indult közérdekű kereset alapján. A közérdekű keresetet 17 ügyben az ügyész, 1 ügyben a Pénzügyi Szervezetek Állami Felügyelete, 1 ügyben pedig a Fogyasztói Jogérvényesítő Szervezet terjesztette elő. 4. A elemző csoport vizsgálati tárgykörébe eső, jogerősen lezárt perek közül 13 ügy első fokon jogerősen lezárult, 13 ügyben másodfokú eljárásra, 5 ügyben felülvizsgálati eljárásra is sor került, ebből 3 zárult le jogerősen. A másodfokú eljárásban 9 esetben helybenhagyó ítélet született, 4 esetben részben vagy egészben megváltoztatták az első fokú ítéletet. A Kúria a másodfokú, jogerős határozatot a felülvizsgálati eljárásban 1 esetben hatályában fenntartotta, 1 esetben hatályon kívül helyezte és az 1 fokú ítéletet helyben hagyta, míg 1 esetben az első fokú ítélet vonatkozó rendelkezésére is kiterjedően részben hatályon kívül helyezte és az első fokú bíróságot új eljárásra és új határozat hozatalára utasította (a megismételt eljárásban hozott, jogerős első fokú ítélet a vitatott feltétel tisztességtelenségét megállapította).
8 8 D. A felek nyilatkozatai 1.) A elemző csoport vizsgálati tárgykörébe eső, jogerősen lezárt perekben a felperesek a támadott kikötés érvénytelenségének jogalapjaként számos érvénytelenségi okot megjelöltek, így hivatkoztak a kikötés: a) tisztességtelen voltára [Ptk (1) bekezdés] mind a 26 ügyben, ezen belül is - a 18/1999. (II. 5) Kormányrendelet 1. -a a) pontjában meghatározott feltételek fennálltára 3 esetben; - a 18/1999. (II. 5) Kormányrendelet 1. -a c) pontjában meghatározott feltételek fennálltára 2 esetben; - a 18/1999. (II. 5) Kormányrendelet 1. -a f) pontjában meghatározott feltételek fennálltára 1 esetben; -- a 18/1999. (II. 5) Kormányrendelet 2. -a a) pontjában meghatározott feltételek fennálltára 1 esetben; - a 18/1999. (II. 5) Kormányrendelet 2. -a d) pontjában meghatározott feltételek fennálltára 15 esetben; b) jogszabályba ütközésére [Ptk (2) bekezdés] 13 esetben, ennek kapcsán 7 esetben a Hpt ának (3) bekezdését, 4 esetben a Hpt ának (4) bekezdését jelölték meg; c) jogszabályt megkerülő értelmezésére [Ptk (2) bekezdés] 1 esetben; d) nyilvánvalóan a jóerkölcsbe ütközésére [Ptk (2) bekezdés] 4 esetben; e) feltűnő értékaránytalanságára [Ptk (2) bekezdés] 3 esetben; f) uzsorás jellegére [Ptk ] 3 esetben; valamint g) tévedésre [Ptk ] 1 esetben. 2.) Az elemző csoport vizsgálati tárgykörébe eső, jogerősen lezárt perekben az alperesi védekezés ugyancsak változatosságot mutat. a.) A vizsgált esetek közül 11 esetben az alperes egyáltalán nem védekezett, ezen belül 9 esetben kifejezetten elismerte a keresetet. b.) Az alperes 2 esetben vitatta az ügyészség keresetindítási jogát, egyben érdemi védekezést is előterjesztett. c.) Az alperes 15 ügyben érdemi védekezésében jellemzően több indokot is felhozott, így hivatkozott: - 13 ügyben arra, hogy az egyoldalú szerződésmódosításra a Hpt ának (3) bekezdése jogosítja fel, és a kikötés megfelel az ott meghatározott feltételeknek; - 8 ügyben arra, hogy az egyoldalú szerződésmódosítás jogának kikötése nem volt indokolatlan;
9 9-3 ügyben arra, hogy a kikötést jogszabály határozza meg, ezért annak tisztességtelensége nem állapítható meg [Ptk (6) bekezdés]; - 3 ügyben arra, hogy a fogyasztó megfelelő tájékoztatást követően a szerződés aláírásával elfogadta a kikötést; - 2 ügyben arra, hogy a kikötést a Pénzügyi Szervezetek Állami Felügyelete megvizsgálta és nem kifogásolta; - 2 ügyben arra, hogy a kikötés megfelel a Magatartási Kódexnek; - 2 ügyben arra, hogy a megtámadási határidő eltelt [Ptk (1) bekezdés c) pont]; - 1 ügyben arra, hogy a felmondás lehetőségét biztosította [18/1999. (II. 15.) Kormányrendelet 2. d) pont]; - 1 ügyben arra, hogy a kikötés megfelel a lakáscélú állami támogatásokról szóló 12/2001. (I. 31.) Korm. rend. szabályainak; - 1 ügyben arra, hogy a kikötés megfelel a szerződésekben előírt kamat egyoldalú módosításának feltételeiről szóló 275/2010. (XII. 15. Kormányrendelet szabályainak; - 1 ügyben arra, hogy a kikötés tartalmilag nem jelent módosítást. E. Az eljárt bíróságok döntései 1.) Az elemző csoport vizsgálati tárgykörébe eső, jogerősen lezárt perek közül az első fokú bíróság 14 esetben tisztességtelennek ítélte a támadott szerződési feltételt (9 esetben az alperes elismerése alapján), 12 esetben azonban nem állapította meg a szerződési feltétel tisztességtelenségét. A jogorvoslati eljárások eredményeként végül 16 esetben jogerősen tisztességtelennek ítélték a támadott szerződési feltételt, 9 esetben ezt nem állapították meg, 1 esetben a megismételt elsőfokú eljárásban állapították ezt meg. 2.) a.) Az első fokú bíróság a keresetnek helytadó döntését - 9 ügyben a jogelismerésre tekintettel a Pp ának (2) bekezdése alapján részletesen nem fejtette ki; - 2 esetben a kikötés jogszabályba ütközésére [Ptk (2) bekezdés] alapította, utalva a Hpt ának (3) bekezdésében foglaltak megsértésére; - 2 esetben a kikötés tisztességtelenségére alapította, ebből 1 esetben a 18/1999. (II. 5) Kormányrendelet 2. -ának d) pontjában foglalt feltételek fennálltára, 1 esetben közvetlenül a Ptk ának (1) bekezdésére utalással. -1 esetben mind jogszabályba ütközésre, mind a kikötés tisztességtelenségére alapította. Az első fokú bíróság keresetet elutasító döntését (az ügyek többségében a több érvénytelenségi okra is tekintettel több hivatkozásra is sor került)
10 10-8 esetben alapította arra, hogy a tisztességtelen szerződési feltételekre vonatkozó rendelkezések nem alkalmazhatók a főszolgáltatást megállapító, illetve a szolgáltatás és az ellenszolgáltatás arányát meghatározó szerződési kikötésekre [Ptk (5) bekezdés]; - 6 esetben alapította arra, hogy a feltétel megfelel a Hpt ának (3) bekezdésében foglaltaknak; esetben alapította arra, hogy a Hpt ának (4) bekezdése nem alkalmazható a kikötésre, illetve arra, hogy a kikötés megfelel a Hpt (6) bekezdésének, és a lakáscélú állami támogatásokról szóló 12/2001.(I.1.) Korm. rend. szabályainak; esetben alapította arra, hogy a Ptk ának (1) bekezdésében, illetve a 18/1999. (II. 5.) Korm. rend. 2. -ának d) pontjában foglalt feltételek fennálltának hiányában a tisztességtelenség nem állapítható meg, végül - 1 esetben alapította arra, hogy tartalmilag nem történt szerződés-módosítás. b.) A másodfokú bíróság a keresetnek helytadó döntését - 6 esetben alapította a kikötés tisztességtelen voltára, ebből 3 esetben a 18/1999. (II. 5) Kormányrendelet 2. -ának d) pontjában foglalt feltételek fennálltára, 3 esetben közvetlenül a Ptk ának (1) bekezdésére hivatkozott; - 1 esetben a Hpt ának megsértését is megállapította. A másodfokú bíróság keresetet elutasító döntését - 4 esetben arra alapította, hogy nem minősülhet tisztességtelennek a szerződési feltétel, ha azt jogszabály állapítja meg, vagy jogszabály előírásának megfelelően határozzák meg [Ptk (6) bekezdés], adott esetben pedig megállapította, hogy a kikötés megfelel a Hpt ának (3) bekezdésének; - 1 esetben arra alapította, hogy a tisztességtelen szerződési feltételekre vonatkozó rendelkezések nem alkalmazhatók a főszolgáltatást megállapító, illetve a szolgáltatás és az ellenszolgáltatás arányát meghatározó szerződési kikötésekre [Ptk (5) bekezdés]; végül - 1 esetben arra alapította, hogy a támadott kikötések tartalmilag nem minősülnek (egyoldalú) szerződésmódosításnak. 1 A másodfokú bíróság döntése 1 esetben fellebbezés hiányában nem érintette az első fokú bíróságnak az egyoldalú szerződésmódosításra vonatkozó kikötés tárgyában hozott döntését. 1 A másodfokú bíróság az egyéb érvénytelenségi okok körében - 3 ügyben kimondta, hogy ha a szerződés nem tisztességtelen, akkor nyilvánvalóan a jóerkölcsbe ütköző sem lehet, mert a tisztességtelenség a nyilvánvalóan a jóerkölcsbe ütközés egyik speciális esete, és amely alkalmazásának a Ptk ának (6) bekezdésébe foglalt korlátozását ilyen módon sem lehet megkerülni; - 3 esetben úgy foglalt állást, hogy a Ptk a alapján érvénytelen csak az egész szerződés lehet; - 3 esetben kimondta, hogy a viszterhesség vélelmét felállító Ptk ának (1) bekezdésébe ellentétes tartalmú szerződés a Ptk ának (2) bekezdése alapján nem semmis, csak megtámadható a Ptk ának (2). bekezdése alapján (amire az adott esetekben nem került sor)
11 11 c.) A Legfelsőbb Bíróság a felülvizsgálati eljárásokban döntését a felülvizsgálati eljárás korlátaira és a jogerős ítélet érvelésére is tekintettel 2 esetben a Hpt ának (3) bekezdésére tekintettel, 1 esetben a 18/1999. (II. 15.) Kormányrendelet 2. -ának d) pontjára alapítottan hozta meg. F. Összefoglaló jellegű megállapítások a.) Általánosságban megállapítható, hogy az eljárt bíróságok a szerződési kikötés tisztességtelenségének kérdését 1 esetben vizsgálták hivatalból, viszont több ízben előfordult, hogy a Ptk (5) és (6) bekezdésébe foglalt kizáró szabályokat hivatalból alkalmazták. b) Több esetben a Ptk (5) bekezdését kiterjesztően értelmezték, és az egyoldalú szerződésmódosításra vonatkozó kikötést is e körbe vonták. c) Több esetben a Ptk (6) bekezdésébe foglalt szabályt kiterjesztően értelmezték, és kizártnak tartották a jogszabályi keretek között (tehát nem a jogszabály által!) meghatározott feltétel tisztességtelenségének megállapítását. d.) A bíróságok általában először azt vizsgálták, hogy a támadott kikötés nem ütközik-e jogszabály (különösen a Hpt ának) tételes rendelkezésébe, és csak abban az esetben foglalkoztak a szerződési kikötés tisztességtelenségének kérdésével, ha a támadott kikötés jogszabályba ütközése nem volt megállapítható. e) Az alperesi védekezés kapcsán feltűnő, hogy jelentős azon ügyek aránya (26 ügyből 11 ügy), amelyben az alperes nem védekezett, illetve a keresetben foglaltakat elismerte, és az első fokú ítéletet sem fellebbezte meg. f.) Felmerült annak kérdése is, hogy mi esik a pénzügyi intézmény kockázati körébe, mert azt a pénzügyi intézmény nem háríthatja át az adósra. E körben vitatott volt, hogy e kérdés az általános szerződési feltétel tisztességtelenségének megállapítása során az általános szerződési feltételekben rögzítendő követelménynek tekintendő-e, avagy az egyoldalú szerződésmódosítás kapcsán vizsgálandó-e e követelmény betartása. Összességében megállapítható, hogy a bíróságok általában megfelelően felmérik a kérdés jelentőségét. A bíróságok a betétesek védelme és a pénzügyi rendszer stabilitása érdekében nem kívánnak segédkezet nyújtani ahhoz, hogy a fogyasztókat esetleges felelőtlen magatartásuk
12 12 jogkövetkezményei alól mentesítsék, ugyanakkor azt sem tartják megengedhetőnek, hogy a pénzügyi intézmények erőfölényükkel visszaéljenek. Az elemző csoport a munkáját elvégezve a következő megállapításokra jutott részben a feldolgozott ítéletekben, részben a beszerzett tanulmányokban kifejtettek alapján: IV. Megállapítások A IV. pont a fogyasztói kölcsön és pénzügyi lízingszerződésekben (továbbiakban: fogyasztói kölcsönszerződés) szereplő az egyoldalú szerződés módosítás joga tisztességtelenségének megítélésével összefüggő kérdésekre vonatkozik. Nem volt az elemző csoport feladata többek között a deviza, illetve deviza alapú hitelszerződések e körbe nem tartozó, a jogalkalmazás során felmerült kérdéseiben történő állásfoglalás. Fogyasztói kölcsönszerződések esetén is megfelelően irányadóak a Legfelsőbb Bíróságnak a fogyasztói szerződések érvényességével kapcsolatos egyes kérdéseiről szóló 2/2011. (XII.12.) PK véleményében, illetve a fogyasztói szerződéssel kapcsolatos közérdekű kereset elbírálásának egyes kérdéseiről szóló 3/2011. (XII.12.) PK véleményben kifejtettek. A Megállapításokban foglaltak a hatályos Hpt. és Ptk. rendelkezéseken alapulnak. Az olyan jogvitákra is eligazítást adhatnak ugyanakkor, melyekre a korábban hatályos jogszabályi rendelkezések irányadóak. 1. A pénzügyi intézmény a fogyasztói kölcsönszerződésre vonatkozó általános szerződési feltételei között, illetve az egyedileg meg nem tárgyalt szerződési feltételek között (a továbbiakban: általános szerződési feltételek) a kamat, díj, költség ügyfélre kedvezőtlen, egyoldalú módosításának jogát törvényi felhatalmazás alapján, annak megfelelően kikötheti. E szerződési kikötés önmagában nem minősülhet tisztességtelennek. A szerződési jog alapvető elve a pacta sunt servanda, amely a szerződésben vállalt kötelezettségek teljesítését követeli meg a felektől azzal a tartalommal, ahogyan a szerződéskötéskor megállapodtak. Ezen elv része, hogy a felek a szerződés megkötésével egyidejűleg vállalják a szerződés megkötése és teljesítése között eltelt időben bekövetkező változásokból eredő hátrányok viselését, feltéve, hogy a körülmények adott módon, illetve mértékben bekövetkező változásának lehetőségét a szerződés
13 13 megkötésekor kellő gondossággal eljárva számításba kellett (volna) venni (clausula rebus sic stantibus). A pacta sunt servanda elvéből következik, hogy - főszabályként egyik fél sem jogosult egyoldalúan a megkötött szerződést megszüntetni (felmondás, elállás), vagy pedig azt egyoldalúan módosítani. A felek a szerződés bármelyik tartalmi elemét közös megegyezéssel módosíthatják. A szerződés módosítását ha az nem a felek közös megegyezésével történik az teheti indokolttá és a másik félre nézve kötelező erejűvé, ha a tartós jogviszonyok tartama alatt a szerződéskötéskor fennállt körülmények előre nem látható módon, a rendes üzleti kockázaton kívül eső objektív okok folytán megváltoznak, és ezért a szerződés eredeti feltételekkel történő teljesítése egyik, vagy mindkét fél lényeges érdekét sérti. Ezt az elvet a bírósági szerződésmódosítás körében a Ptk a rögzíti, a jogszabállyal történő szerződésmódosítás feltételeivel hasonló elvi alapon pedig az Alkotmánybíróság több határozata foglalkozott (32/1991. (VI. 6.) AB határozat, 66/1995. (XI. 24.) AB határozat). A felek egyike a megkötött szerződés tartalmát egyoldalúan akkor módosíthatja (egyoldalú hatalmasság), ha a felek a szerződésben e jogosultságot előre közösen kikötötték vagy erre jogszabály jogosítja fel. A Ptk. szabályaiba nem ütközik, ha a közös megegyezéssel létrejött szerződés az egyik szerződő fél számára az egyoldalú szerződésmódosítás jogát biztosítja. A Ptk. azt sem írja elő, hogy a közösen kikötött egyoldalú szerződésmódosítási jog milyen esetekben gyakorolható; azt sem, hogy e feltételeket, körülményeket (ok-listát) előre a szerződésben kellene meghatározni; és azt sem, hogy a kikötött egyoldalú szerződésmódosítási jog csak kivételes esetekben lenne gyakorolható. A felek által közösen kikötött egyoldalú szerződésmódosítási jogosultságra nem vonatkoznak a Ptk ában írt, a bírósági szerződésmódosításra vonatkozó kritériumok. A Ptk. szabályaiba nem ütközik az sem, ha az egyoldalú szerződésmódosítás jogát a fél az általános szerződési feltételei között előre meghatározza, és az általános szerződési feltételek ilyen kikötése a felek megállapodása folytán a szerződés tartalmává válik. A pénzügyi intézmények az általános szerződési feltételeik között rendszerint kikötik az egyoldalú szerződésmódosítás jogát, melyre jogszabályi rendelkezés is feljogosítja őket. A fogyasztói kölcsönszerződések speciális jellemzőire tekintettel külön jogszabály, a hitelintézetekről és a pénzügyi vállalkozásokról szóló évi CXII. tv. (továbbiakban:hpt.) már megalkotása óta, egyre
14 14 szigorodó feltételekkel lehetővé teszi az egyoldalú szerződésmódosítási jog kikötését, melynek törvényi feltételeit időben eltérő módon és részletességgel rendezte. Így például a fogyasztóra hátrányosan augusztus 1. napját megelőzően bármely szerződési feltétel, ezt követően csak a kamatra, díjra, költségre vonatkozó rendelkezések módosíthatók egyoldalúan (lásd: 1. számú melléklet). A hatályos Hpt (3) bekezdése szerint fogyasztóval kötött kölcsönszerződésben vagy pénzügyi lízingszerződésben az ügyfél számára kedvezőtlenül kizárólag a kamatot, díjat vagy költséget lehet egyoldalúan módosítani. Egyéb feltétel, - ideértve az egyoldalú módosításra okot adó körülmények felsorolását is -, egyoldalúan nem módosítható az ügyfél számára kedvezőtlenül. A Hpt. a fogyasztói kölcsönszerződések esetén tehát az egyoldalú szerződésmódosítás jogát elismeri, ugyanakkor a Ptk-hoz képest, a fogyasztók érdekében korlátozza is, mivel kizárólag a kamat, a díj, és a költség tekintetében teszi lehetővé az egyoldalú szerződésmódosítást. Tekintettel arra, hogy az egyoldalú szerződésmódosítás jogának meghatározott körben és feltételekkel történő kikötését a Hpt. kifejezetten szabályozza, önmagában az egyoldalú szerződésmódosítási jogosultság kikötése nem tekinthető tisztességtelennek, ilyen címen azt alappal támadni nem lehet. A Ptk (6) bekezdése értelmében ugyanis nem minősülhet tisztességtelennek a szerződési feltétel, ha azt jogszabály állapítja meg, vagy jogszabály előírásának megfelelően határozzák meg. A kamat, a díj, a költség egyoldalú módosítását elismerő jogszabályi rendelkezéseknek racionális, mindkét szerződő fél érdekében álló indoka van. Az egyoldalú szerződésmódosítás biztosítja, hogy a hosszú távú szerződés ideje alatt a szolgáltatás és annak ellenértéke között a szerződés megkötésekor kialakult értékegyensúly fennmaradjon. Célja, hogy a tartós jogviszonyhoz kapcsolódó kalkulációkból származó kockázatot csökkentse, ezáltal megóvja a fogyasztót attól, hogy a pénzügyi intézmény a jövőbeli esetlegesen bekövetkező költségemelkedést elővigyázatosságból már a szerződéskötéskor a fogyasztóra hárítsa, és ezáltal a kölcsön felvételét jelentősen megdrágítsa. Az egyoldalú szerződésmódosítás joga tehát jogszabályban szabályozott, elismert az adott szerződéstípus sajátosságai által indokolt, korlátozott körben érvényesülő egyoldalú jogosultság, amely azonban együtt jár a Hpt-ben szintén előírt azzal a kógens kötelezettséggel, hogyha a változás a fogyasztóra kedvező, azt a fogyasztó javára is érvényesíteni kell. Ebből következően az egyoldalú szerződésmódosítás a pénzügyi intézmények számára nemcsak jogosultság, hanem ellentétes irányú változás esetén egyoldalú szerződésmódosítási kötelezettség is (szimmetria elve).
15 15 A pénzügyi intézmények számára biztosított egyoldalú szerződésmódosítás joga egyébként nem a magyar jogi szabályozás sajátossága (lásd: 2. számú mellékletben foglaltak). Hasonló jogszabályi felhatalmazást a közüzemi tartós szerződési jogviszonyokra más külön törvények is tartalmaznak. 2. Az egyoldalú szerződésmódosításra vonatkozó jogszabályba ütköző kikötés ezen okból semmis. A bíróság ezért először azt vizsgálja, hogy az általános szerződési feltételek között szereplő kikötés a jogszabályi rendelkezéseket sérti-e. Semmis a kikötés akkor is, ha jogszabályba ugyan nem ütközik, de az egyoldalú szerződésmódosításra okot adó egy vagy több feltétel tartalmát tekintve a jóhiszeműség és tisztesség követelményének megsértésével indokolatlanul és egyoldalúan előnyös a pénzügyi intézmény, illetve hátrányos a fogyasztó számára ezért a Ptk ának (1) bekezdése értelmében tisztességtelen. Az egyoldalú szerződésmódosításra vonatkozó kikötés ütközhet jogszabályba, fogyasztói kölcsönszerződés esetén a Hpt. tételes rendelkezéseibe, másrészt lehet a Ptk. szabályai szerint tisztességtelen. Mindig az adott jogviszonyra vonatkozó szabályozás szerint kell vizsgálni, hogy az adott kikötés jogszabályba ütközik-e, esetleg tisztességtelen-e. Fogyasztó kölcsönszerződések esetén a Hpt. az egyoldalú szerződésmódosítási jog gyakorlásának kógens törvényi korlátait tartalmazza. Előírja, hogy a pénzügyi intézménynek előre, tételesen kell megjelölnie a későbbi változtatás lehetséges okait (ún. ok-lista). Amennyiben a pénzügyi intézmény az egyoldalú módosítás jogát anélkül köti ki, hogy a módosításra okot adó körülményeket az általános szerződési feltételekben előzetesen meghatározta volna, a kikötés jogszabályba ütközik. Jogszabályba ütközik továbbá a kikötés akkor is, ha a pénzügyi intézmény azt nem a Hpt. követelményeinek megfelelő módon fogalmazta meg fogyasztói kölcsönszerződés esetén. A Hpt (3) bekezdése kimondja, hogy az egyoldalú szerződésmódosítás jogát a hitelező akkor jogosult gyakorolni, ha a módosításra okot adó objektív körülmények tételes meghatározását a szerződés tartalmazza, valamint a hitelező árazási elveit írásban rögzítette. Az árazási elvek határozzák meg a pénzügyi intézmények árképzési gyakorlatát, vagyis azt, milyen ügyfeleknek, mennyiért, milyen árazási és árváltoztatási mechanizmusokkal értékesítik szolgáltatásaikat, hogyan állapítják meg a kockázati felárakat, milyen referencia kamatokat alkalmaznak, milyen kötelezettségeket hogyan vesznek figyelembe, milyen módszereket, statisztikai eloszlásokat,
16 16 modelleket használnak a különböző szolgáltatások ellenértékének megállapításánál. Az árazási elvek megfelelőségét, valamint alkalmazásának gyakorlatát a Pénzügyi Szervezetek Állami Felügyelete jogosult ellenőrizni a Hpt (5) bekezdésében foglaltak szerint. A Hpt (4) bekezdésének a) pontja rögzíti továbbá azt, hogy az egyoldalú szerződésmódosításra a szerződésben foglalt, a kamat, díj vagy költség mértékére hatást gyakorló ok alapján kerülhet sor; a c) pont szerint az adott kamatra, díjra vagy költségre kihatással bíró ok-okozati feltételeket együttesen, tényleges hatásuk arányában kell figyelembe venni; míg a d) pont a díj és költség emelésének éves maximumát határozza meg. A jogszabályba ütköző szerződési kikötés a Ptk (2) bekezdése szerint semmis. Az általános szerződési feltételként a szerződés részévé váló tisztességtelen kikötés érvénytelenségéről másik törvényhely, a Ptk a rendelkezik; a fogyasztóval kötött kölcsönszerződések tekintetében tehát az általános szerződési feltételek kikötéseinek tisztességtelen jellegét a Ptk a alapján kell megítélni. A Ptk (1) bekezdése értelmében akkor tisztességtelen az egyoldalú szerződésmódosításra vonatkozó feltétel, ha a jóhiszeműség és tisztesség követelményének megsértésével indokolatlanul és egyoldalúan előnyös kikötést tartalmaz a pénzügyi intézmény számára, illetve egyoldalúan hátrányos kikötést tartalmaz a fogyasztó számára. A feltétel tisztességtelen voltának megállapításakor vizsgálni kell a szerződéskötéskor fennálló minden olyan körülményt, amely a szerződés megkötésére vezetett, továbbá a kikötött szolgáltatás természetét, az érintett feltételnek a szerződés más feltételeivel vagy más szerződésekkel való kapcsolatát (Ptk (2) bekezdés). A kikötés tisztességtelen, ha nem egyeztethető össze általában az adott szerződésre, illetve az adott szerződéstípusra vonatkozó alapvető elvekkel, illetve lényegesen sérti a fogyasztónak a szerződésre vonatkozó szabályok által védett, jogilag elismert érdekeit. Az egyoldalú szerződésmódosítást megalapozó ok-listában írt egyes feltételek tisztességtelenek lehetnek attól függetlenül, hogy nem ütköznek a Hpt. rendelkezéseibe. Amennyiben az igényt érvényesítő egyidejűleg a feltétel jogszabályba ütköző illetve tisztességtelen voltára is hivatkozik, a Ptk. szabályaiból levezethetően helyes az a gyakorlat, miszerint az eljáró bíróságok előbb a szerződési kikötés jogszabályba ütközését vizsgálják. Ezt követően ennek hiányában vizsgálják és mérlegelik, hogy a szerződési feltétel jogszabályi sérelem nélkül is indokolatlan egyoldalú hátrányt eredményez, azaz tisztességtelen vagy sem. Az ilyen eljárás megfelel az ésszerű pergazdaságossági szempontoknak is.
17 17 3. Az olyan feltétel tisztességtelensége, amelynek tartalmát jogszabály kimerítően (taxatíve) határozza meg, bíróság által nem vizsgálható. Ha a kógens keretszabályt a felek rendelkezési joga tölti meg tartalommal, vagy ha a felek a diszpozitív jogszabályi rendelkezésektől eltérnek, az ilyen feltétel tisztességtelensége vizsgálható. A 93/13/EGK irányelv 1. cikke (2) bekezdését átültető Ptk (6) bekezdésének rendelkezése folytán olyan feltétel tisztességtelensége bírósági vizsgálat tárgyát nem képezheti, melyet jogszabály határoz meg, vagy jogszabály előírásainak megfelelően határoznak meg. Ez azt jelenti, hogy ha jogszabály kimerítően (taxatíve) határozza meg, hogy melyek lehetnek az egyoldalú szerződésmódosítás lehetséges indokai, akkor a jogszabályban nevesített okoknak a tisztességtelensége bíróság által nem vizsgálható. Nincs mód vizsgálni azt sem, hogy a jogszabályi rendelkezéseknek megfelelő esetekben, az ott írtak betartásával történő szerződésmódosítás tisztességtelen-e. A jogszabály által meghatározott általános szerződési feltétel tisztességtelennek nem minősülhet. Taxatív ok-listát tartalmaz a fogyasztóval kötött, kizárólag lakáscélú hitel- és kölcsönszerződés, pénzügyi lízingszerződés esetében a szerződésekben előírt kamat egyoldalú módosításának feltételeiről szóló 275/2010. (XII.15.) Korm. rend. (továbbiakban: 275/2010 Korm. rend.), mivel előírja, hogy konkrétan melyek lehetnek az egyoldalú módosítás, a kamatemelés lehetséges okai. (Egyéb szerződéses rendelkezés egyoldalú módosítására nem ad lehetőséget.) A pénzügyi intézmény ilyen szabályozás esetén a jogszabályban szereplő feltételek körét nem bővítheti, azokat új feltételekkel nem egészítheti ki. Ez azonban nem jelenti azt, hogy a pénzügyi intézmény a jogszabályi rendelkezésekhez képest nem szűkítheti azon tények, körülmények körét, melyekben bekövetkező változás esetén az egyoldalú szerződésmódosítás jogát gyakorolhatja. A relatív kógencia folytán a saját akaratából az egyoldalú szerződésmódosításra lehetőséget adó okokat szűkítheti, ami azzal jár, hogy az általános szerződési feltételekbe nem foglalt, bár a jogszabályban egyébként szereplő feltétel bekövetkezése esetén az egyoldalú szerződésmódosítási jogával már nem élhet. A fogyasztói kölcsönszerződésre vonatkozó Hpt. rendelkezések szemben a 275/2010. Korm. rend.- ben írtakkal - nem rögzítik, melyek lehetnek azok a konkrét tételes okok, amelyekre hivatkozva a pénzügyi intézmény a későbbiekben egyoldalúan módosíthatja a kamat, a költség, a díj mértékét. Az ok-listát a törvény nem tartalmazza; azt a pénzügyi intézmény maga határozza meg, előre,
18 18 egyoldalúan, az általános szerződési feltételei között, vagyis a kógens keretszabályt az általános szerződési feltételekben szereplő rendelkezések töltik meg tartalommal. A Hpt (3) bekezdése taxatív felsorolás helyett ugyanis csupán azt rögzíti, hogy a feltételnek tételesen meghatározottnak és objektívnek kell lennie. A 210. (4) bekezdés pedig az arányosság, ténylegesség és szimmetria elvét, valamint egyéb, az árazási elvek tartalmára vonatkozó előírásokat tartalmaz, amelyek azonban a Ptk (6) bekezdés kizáró rendelkezése alá nem esnek. Önmagában abból, hogy a pénzügyi intézmény az általános szerződési feltételekben az egyoldalú szerződésmódosítás jogát a Hpt-ben írt követelményeknek megfelelő módon határozta meg, nem következik, hogy az ily módon körülírt okok tartalmuk szerint ne minősülhetnének a jóhiszeműség és tisztesség követelményét sértő, egyoldalúan és indokolatlanul a fogyasztóra hátrányos, tisztességtelen kikötéseknek. Így a feltétel tisztességtelenségének tartalmi vizsgálata a bíróság jogkörébe tartozik. Vizsgálható a feltétel tisztességtelensége akkor is, ha az adott jogszabály diszpozitív rendelkezésében meghatározott feltételtől tér el a pénzügyi intézmény az általános szerződési feltételekben. A fent kifejtett értelmezést támasztja alá a 93/13/EGK irányelv 1 cikkének (2) bekezdése is, mely rendelkezést a szerződő felek viszonylatában alkalmazni nem lehet, de figyelembe kell venni a Ptk (6) bekezdésének értelmezésénél. A 93/13/EGK irányelv 1. cikkének (2) bekezdése szerint azok a feltételek, amelyek kötelező érvényű törvényi vagy rendeleti rendelkezéseket, valamint olyan nemzetközi egyezmények alapelveit vagy rendelkezéseit tükrözik, amely egyezményeknek a tagállamok vagy a Közösség az aláírói, nem tartoznak az ebben az irányelvben előírt rendelkezések hatálya alá. Az irányelv megfogalmazásából világos, hogy csak azokat a kikötéseket veszi ki az irányelv hatálya és ezáltal a tisztességtelenség vizsgálata alól, amelyek a jogszabály kötelező rendelkezéseit tükrözik. A Ptk (6) bekezdésében a jogszabály előírásának megfelelően meghatározott feltétel alatt tehát nem azokat a kikötéseket kell érteni, amelyek a jogszabály keretei között maradnak vagyis nem ütköznek jogszabályba, hanem azokat, amelyek tartalmát jogszabály határozza meg, az eltérés lehetősége nélkül. 4. A pénzügyi intézmény egyoldalú szerződésmódosítási jogosultsága nem a kölcsönügylet főszolgáltatását megállapító, illetve a szolgáltatás és ellenszolgáltatás arányát meghatározó szerződési kikötés. Ezért a Ptk (5) bekezdése nem zárja ki az ilyen kikötés tisztességtelenségének a vizsgálatát.
19 19 Az egyoldalú szerződésmódosításról szóló kikötés tisztességtelenségének vizsgálatát ugyanakkor nem zárja ki a 93/13/EGK irányelv 4. cikk (2) bekezdésének megfelelően átültetett Ptk (5) bekezdése, mely szerint a tisztességtelen szerződési feltételekre vonatkozó rendelkezések nem alkalmazhatóak a főszolgáltatást megállapító, illetve a szolgáltatás és az ellenszolgáltatás arányát meghatározó szerződési kikötésekre, ha azok egyébként világosak és érthetőek. A törvényi rendelkezés azt fejezi ki, hogy a tisztességtelen szerződési kikötés, mint érvénytelenségi ok, a szerződéses jogok és kötelezettségek egyensúlyát, a szerződési igazságosságot védi, tehát nem a szolgáltatás és ellenszolgáltatás értékegyensúlyának sérelmét, hanem a felek közti egyenjogúság, a jogosultságok és kötelezettségek egyensúlyának a megbomlását kívánja szankcionálni. Az egyoldalú szerződésmódosítási jog nem a szolgáltatás és ellenszolgáltatás viszonyát érinti, hanem e körben azt kell vizsgálni, hogy az önmagában is többletjogosultságot biztosító egyoldalú hatalmasság kikötése és gyakorlása a jóhiszeműség és tisztesség követelményeit alapul véve milyen mértékben és milyen feltételek között indokolt vagy indokolatlan. A Ptk. kizáró rendelkezése nem alkalmazható a fogyasztónak nyújtandó szolgáltatás díjai módosításának mechanizmusára vonatkozó valamely kikötésre. E jogértelmezés helytállóságát támasztják alá az EU Bíróságnak a C-472/2010. sz. Invitelügyben hozott határozatában kifejtettek is (91.pont). 5. A pénzügyi intézmények által elfogadott Magatartási Kódex nem jogszabály, az abban foglalt egyoldalú szerződésmódosítást lehetővé tevő feltételek semmisségét a bíróság vizsgálhatja. A pénzügyi intézmények által megfogalmazott Magatartási Kódex melyre a Hpt. maga is utal (például 210. (5) bekezdés) nem jogszabály, hanem a piaci önszabályozás keretében létrehozott olyan hasznos megállapodás (szabályegyüttes), amely az adott kereskedelmi gyakorlat, kereskedelmi ágazat vonatkozásában a követendő magatartási szabályokat határozza meg azon vállalkozások számára, melyek a Magatartási Kódexet magukra nézve kötelezőnek ismerik el. A pénzügyi intézményekkel szerződéses jogviszonyban álló adósokkal kialakult jogvitában azonban a Magatartási Kódex a másik, kívülálló szerződő félre vagy a bíróságra kötelező rendelkezésként nem vonatkozik. Önmagában tehát az, hogy az általános szerződési feltételben szereplő ok-lista megfelel a Magatartási Kódexben foglaltaknak, nem zárja ki a feltételek tisztességtelensége bíróság általi vizsgálatát.
20 20 6. Tisztességtelen az egyoldalú szerződésmódosításra vonatkozó olyan kikötés, amely a fogyasztóval szerződő pénzügyi intézmény számára a fogyasztó hátrányára indokolatlan és egyoldalú előnyt nyújt. Az egyoldalú szerződésmódosításra vonatkozó kikötés különösen akkor tisztességtelen feltéve, hogy nem ütközik jogszabályba, ha: a) tartalma a fogyasztó számára nem világos, nem érthető (egyértelmű és érthető megfogalmazás elve); b) az egyoldalú szerződésmódosítás feltételei nem tételesen meghatározottak, vagyis az ok-lista hiányzik, vagy van ok-lista, de az csak példálózó jellegű felsorolást tartalmaz (tételes meghatározás elve); c) az egyoldalú szerződésmódosítás feltételei nem objektív jellegűek, vagyis a fogyasztóval szerződő félnek módja van a feltétel bekövetkeztét előidézni, abban közrehatni, a módosításra okot adó változás mértékét befolyásolni (objektivitás elve); d) az ok-listában meghatározott körülmények ténylegesen nem, vagy nem a körülmények változásának mértékében hatnak a kamatra, a költségre illetve a díjra (ténylegesség és arányosság elve); e) a fogyasztó nem láthatta előre, hogy milyen feltételek teljesülése esetén és milyen mértékben kerülhet sor további terhek rá történő áthárítására (átláthatóság elve); f) a szerződésmódosítás bekövetkezése esetére nem biztosítja a fogyasztó számára a felmondás jogát (felmondhatóság elve); g) kizárja, hogy a fogyasztó javára bekövetkező feltétel változás hatása a fogyasztó javára érvényesítésre kerüljön (szimmetria elve). A 2. pontban kifejtettek szerint az egyoldalú szerződésmódosítást lehetővé tevő feltétel ütközhet jogszabályba, illetve lehet tisztességtelen. A jogszabályba ütköző feltétel jogszabályba ütközik és nem tisztességtelen. Az 1. számú mellékletben foglaltak részletezik, hogy az egyoldalú szerződésmódosításra vonatkozó szabályozás, mely időszak alatt milyen tartalmú volt. Az elemző csoport nem tartotta feladatának, hogy történetiségében részletezze, mikor milyen jogszabályi